CELEX: C2005/296/30
Language: lv
Date: 2005-11-26 00:00:00
Title: Lieta C-361/05: Prasība pret Spānijas Karalisti, ko Eiropas Kopienu Komisija iesniedza  2005. gada 26. septembrī

26.11.2005   
            
            
               LV
            
            
               Eiropas Savienības Oficiālais Vēstnesis
            
            
               C 296/16
            
         Prasība pret Spānijas Karalisti, ko Eiropas Kopienu Komisija iesniedza 2005. gada 26. septembrī
   (Lieta C-361/05)
   (2005/C 296/30)
   tiesvedības valoda — spāņu
   Eiropas Kopienu Tiesā 2005. gada 26. septembrī izskatīšanai ir iesniegta prasība pret Spānijas Karalisti, ko cēla Eiropas Kopienu Komisija, kuru pārstāv I. Martinesa del Perala [I. Martínez del Peral] un M. Konstantinidis [M. Konstantinidis], pārstāvji, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka,
               
                           —
                        
                        
                           neizpildot pienākumus, ko tai uzliek Direktīvas 75/442/EEK (1), ko groza Direktīva 91/156/EEK (2), 4., 9. un 13. pants un Direktīvas 99/31/EK (3) 14. pants, neveikdama pasākumus, kas vajadzīgi, lai Nijaras [Níjar] un Oijo de Migelas [Hoyo de Miguel] atkritumu poligoni izpildītu pienākumus, kas izriet no minētajām direktīvām;
                        
                     
                           —
                        
                        
                           nesaņemot no Spānijas iestādēm informāciju, kas ļautu apstrīdēt saņemto sūdzību par Kueva del Mohonas [Cueva del Mojón] atkritumu poligonu, kas atrodas Lamohonerā [La Mojonera], tādējādi neizpildīdama pienākumus, ko tai uzliek Direktīvas 75/442/EEK, ko groza Direktīva 91/156/EEK, 4., 9. un 13. pants un Direktīvas 99/31/EK 14. pants, neveikdama pasākumus, kas vajadzīgi, lai Kueva del Mohonas atkritumu poligons izpildītu pienākumus, kas izriet no minētajām direktīvām,
                        
                     Spānijas Karaliste nav izpildījusi pienākumus, ko tai uzliek iepriekšējā rindkopā minētās tiesību normas;
            
         
               2)
            
            
               piespriest Spānijas Karalistei atlīdzināt tiesāšanās izdevumus.
            
         Pamati un galvenie argumenti
   Tas, ka šo atkritumu poligonu situācija turpina pastāvēt, rada būtisku kaitējumu videi ilgstošā laikposmā, turklāt kompetentās iestādes tajā neiejaucas, neskatoties uz Komisijas brīdinājumiem.
   Faktiski nelikumīgos poligonos no atkritumiem zemē, gaisā un ūdenī nokļūst ķīmiskas vielas, kas apdraud cilvēku veselību, piesārņo gruntsūdeņus, virszemes ūdeņus un atmosfēru, kā arī floru un faunu. Turklāt nelikumīga sadedzināšana un liesmas, kas rodas spontāni sakarā ar to, ka nekontrolētajos poligonos atkritumi ir viegli uzliesmojoši, izraisa daudzus ugunsgrēkus ar videi katastrofālām sekām.
   
      (1)  Padomes 1975. gada 15. jūlija Direktīva par atkritumiem, OV L 194, 25.07.1975., 39. lpp.
   
   
      (2)  Padomes 1991. gada 18. marta Direktīva, OV L 78, 26.03.1991., 32. lpp.
   
   
      (3)  Padomes 1999. gada 26. aprīļa Direktīva par atkritumu poligoniem, OV L 182, 16.07.1999., 1. lpp.